L 298/8 Den Europæiske Unions Tidende 16.10.2014 KOMMISSIONENS FORORDNING (EU) Nr. 1084/2014 af 15. oktober 2014 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af diphosphater (E 450) som hævemiddel og surhedsregulerende middel i gærba- seret færdigdej (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevare- tilsætningsstoffer (), særlig artikel 10, stk. 3, og ud fra følgende betragtninger: (1) — I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser. (2) — EU-listen over fødevaretilsætningsstoffer kan opdateres i overensstemmelse med den fælles procedure, jf. artikel 3, stk. 1, i Furopa-Parlamentets og Rådets forordning (EF) nr. 1331/2008 (?), enten på Kommissionens initiativ eller som følge af en ansøgning. (3) — Den 7. juli 2013 blev der indgivet en ansøgning om tilladelse til at anvende diphosphater (E 450) som hæve- middel og surhedsregulerende middel i gærbaseret færdigdej, og medlemsstaterne fik adgang til ansøgningen. (4) — For så vidt angår frisk dej, der anvendes som grundlag i forbindelse med tilberedelse af pizzaer, quicher, tærter og lignende produkter, er det nødvendigt med et hævesystem, der er baseret på natriumbicarbonat (E 500), diphos- phater (E 450) og gær. Sådan dej skal ikke hæve under kølede forhold, men hævningen skal aktiveres, når forbru- geren er ved den endelige tilberedning. Det er hovedsageligt natriumbicarbonat, der får dejen til at hæve, mens gær, der kun har en mindre hævevirkning, især anvendes for at udvikle den typiske aromatiske smag. Diphospha- terne anvendes som surhedsregulerende midler, der er nødvendige for at kontrollere natriumbicarbonatets dannelse af kuldioxid. (5) — Et sådan hævesystem, der er baseret på natriumbicarbonat, diphosphater og gær, kan som alternativ bruges, når der anvendes selvhævende mel, hvor et højere phosphatindhold er tilladt. Hvis anvendelsen af diphosphater i gærbaseret færdigdej godkendes, vil det derfor ikke resultere i et forøget indtag af phosphater. Det bør derfor være tilladt at anvende diphosphater som hævemiddel og surhedsregulerende middel i gærbaseret færdigdej, der anvendes som grundlag for pizzaer, quicher, tærter og lignende produkter. (6) — Ihenhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra Den Europæiske Fødevaresikkerhedsautoritet, inden den opdaterer EU-listen over fødevaretilsætningsstoffer i bilag II til forordning (EF) nr. 1333/2008, undtagen hvis den pågældende opdatering ikke kan få virkninger for menneskers sundhed. Da tilladelsen til at anvende diphosphater som surhedsregulerende middel i gærbaseret færdigdej, der anvendes som grundlag for pizzaer, quicher, tærter og lignende produkter, ikke anses for at give anledning til sikkerhedsmæssige betænkeligheder, er det ikke nødvendigt at indhente en udtalelse fra Den Europæiske Fødevare- sikkerhedsautoritet. (7) — Bilag II til forordning (EF) nr. 1333/2008 bør derfor ændres i overensstemmelse hermed. (8) — Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder — () EUTL 354 af 31.12.2008, s. 16. (?) Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevare- tilsætningsstoffer, fødevareenzymer og fødevarearomaer (EUT L 354 af 31.12.2008, s. 1).